Ejeren er tiltalt for at have drevet bordel fra Østergravensgade nr. 7 og nr. 9 i Aalborg. Han udlejede værelser til prostituerede kvinder, som også kom på hans værtshus, Gøglerbåden. Her kunne kunderne betale for seksuelle ydelser på Gøglerbådens dankortautomater og opnå kredit for betalingen af seksuelle ydelser. Derudover skulle de prostituerede kvinder sørge for at skabe omsætning i baren, ved at få kunderne til at betale for drikkevarer, inden de gik videre til værelserne. En dørmand på Gøglerbåden er tiltalt for at have holdt opsyn med de prostituerede kvinder, ligesom han sørgede for, at der altid var prostituerede kvinder til stede på Gøglerbåden. Endelig er en mand tiltalt for at have rekrutteret og indlogeret prostituerede kvinder i Danmark. Han fungerede også som chauffør for kvinderne.

Referat:
I dag starter retssagen mod ejeren af Gøglerbåden i Aalborg ved retten i Aalborg. Han er tiltalt for bordeldrift. To andre er også tiltalt i sagen.TV2/NORD følger sagen hele dagen. Vi sender bl.a. live i vores middagsudsendelse kl. 12.10